Operácia Tiger

Operácia Tiger, alebo cvičenie Tiger (ang. Exercise Tiger) bola prísne tajná misia britských a amerických vojsk počas druhej svetovej vojny. Prebiehala od 22. až do 30. apríla 1944 na pláži Slapton Sands v Devone a jej cieľom bola príprava na vylodenie v Normandii. Táto operácia sa Britom a Američanom nevydarila podľa predstáv. Padlo v nej totižto mnoho vojakov.

Podľa generálov bola pláž Slapton Sands v Devone na operáciu vybraná, lebo sa podobala na pláž v Utahu.

Operácia bola prísne tajná, preto o nej žiadny zúčastnení vojaci (dokonca ani tí, ktorí prežili tento tragický deň) nemohli hovoriť. O tomto cvičení verejnosť nevedela až do roku 1984, keď odhalili pomník na počesť mužov, ktorí pri tejto misii prišli o svoje životy.

Príprava 
Koncom roku 1943 britská vláda ustanovila devonskú pláž Slapton Sands ako cvičnú oblasť pre amerických vojakov, ktorí mali za úlohu nacvičiť si plánované vylodenie v Normandii. Pláž Slapton Sands sa podobala pláži v Utahu, ktorú americké jednotky poznali veľmi dobre. Na pláži bol pás zeme, piesok a jazero.

Kvôli Operácii Tiger bolo zo Slaptonu evakuovaných 3 000 obyvateľov.

Počas tejto operácie slúžilo 30 000 vojakov. O ochranu oblasti sa staralo Britské kráľovské námorníctvo pri zátoke Lyme spolu s torpédovými člnmi, ktoré strážili oblasť Chrbourg, kde mali základňu nemecké S-Booty.

Paľba na priateľa 
Operácia Tiger mala byť vzhľadom k podmienkam vojny nezvyčajná, totižto Dwight D. Eisenhower, americký generál bol názoru, že by si vojaci mali zvyknúť na vojnové podmienky. Tým mal na mysli, aby si vojaci zvykli na pohľad, zvuk, pach a atmosféru ozajstnej bitky. Aby sa toto vcítenie do kože ozajstnej misie podarilo čo najlepšie, prikázal vojakom, aby 50 minút pred cvičným vylodením spustili paľbu.

Cvičenie malo pôvodne prebehnúť o 07:30 ráno. Don Pardee Moon, americký admirál vydal rozkaz, aby sa cvičenie presunulo o hodinu, teda na 08:30. Nanešťastie vojakov, z deviatich lodí sa k niekoľkým nedostala táto informácia, čo zapríčinilo priskorý príchod. Lode, ku ktorým sa tento presun dostal sa teda následne dostali pod paľbu vlastných ľudí. Pri tomto incidente prišlo mnoho vojakov o život, dodnes sa nevie presný počet obetí. Podľa niektorých nepodložených zdrojov sa tento počet datuje na 450 mužov.

Tragédia z 28. apríla 1944 
28. apríla 1944 sa v skorých ranných hodinách pri zátoke Lyme, ktoré strážili lode Britského kráľovského námorníctva, objavili nemecké rýchle člny. Tie okamžite na 9 lodí typov LST vypálili torpéda a bez najmenšieho poškodenia odplávali. Tri lode sa potopili, jednu zase poškodili.

Tragédiu prežil Angelo Crapanzano. Nachádzal sa na lodi LST 507. Z ničoho nič zacítil silný výbuch. Sám neskôr povedal:

Crapanzov dostal rozkaz opustiť loď. S niekoľkými mužmi vyskočil z lode. Snažili sa odplávať čím ďalej, aby ich potápajúca sa loď nestiahla na dno. Veľa mužov v studenej vode zamrzlo. Crapanzov svojich kolegov varoval, aby nezaspali, inak ich čaká okamžitá smrť. Neskôr ho, už len samého, zachránili.

Pri tejto operácii zomrelo dokopy 749 amerických vojakov. O tomto tragickom dni verejnosť nevedela až do roku 1984, keď odhalili pomník na počesť mužov, ktorí pri tejto misii prišli o svoje životy.

Referencie 

Západný front druhej svetovej vojny
Udalosti v 1944